
							Avizat Serviciul Juridic
                                                                        Prin raport de avizare nr._______/___________		

Raport de specialitate
privind atestarea inventarului bunurilor care aparțin domeniului  public al Municipiului Drobeta-Turnu Severin, județul Mehedinți

Prin referatul de aprobare nr............./..................... Primarul Municipiului Drobeta-Turnu Severin propune adoptarea unei hotărâri de către Consiliul Local cu privire la atestarea inventarului bunurilor care aparțin domeniului  public al Municipiului Drobeta-Turnu Severin,  prin includerea în domeniul public al U.A.T. a imobilului-teren în suprafață de 1.095 mp, situat în intravilan, Municipiul Drobeta-Turnu Severin, strada Vărănic, FN, cartier Schela Nouă,  județul Mehedinți, N.C. 69942, cu următoarele vecinătăți: N – str. Vărănic, proprietate particulară, împrejmuit între pct. 2,3,4, gard sârmă; S – drum;  E – NC 55274, V – str. Vărănic(NC 63714), având o valoare de inventar de 146.920 lei, precum și implicit completarea Anexei nr. 2 la Hotărârea Guvernului  nr. 963/2002  privind atestarea domeniului public al județului Mehedinți, precum și al municipiilor, orașelor și comunelor din județul Mehedinți, cu modificările și completările ulterioare.
1. Necesitatea și oportunitatea proiectului
Inventarul bunurilor care alcătuiesc domeniul public al Municipiului Drobeta-Turnu Severin a fost însușit prin Hotărârea Consiliului Local Dr.Tr.Severin nr.110/1999 și atestat prin Hotărârea Guvernului  nr.963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți.
Proiectul de hotărâre propus are ca scop actualizarea inventarului bunurilor care aparțin  domeniului public al Municipiului Drobeta-Turnu Severin, precum și completarea Anexei nr. 2 la Hotărârea Guvernului nr. 963/2002, în condițiile în care, de la data înscrierii inventarului bunurilor care aparțin domeniului public al Municipiului Drobeta-Turnu Severin, s-au înregistrat mai multe modificări, astfel încât situația inițială nu mai corespunde cu cea actuală.
Aprobarea proiectului de hotărâre este necesară și oportună prin prisma următoarele       elemente:
1. [bookmark: _Hlk108538899]dispozițiile art. 607 alin. (4) din OUG 57/2019 privind Codul administrativ, potrivit cărora „Modificările inventarelor bunurilor aparţinând domeniului public al unităţilor administrativ-teritoriale atestate prin hotărâre a Guvernului, anterior intrării în vigoare a prezentului cod, se atestă prin hotărâre a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz”;
1. faptul că prin HCL nr.215/28.07.2022, imobilului-teren  în suprafață de 1.095 mp situat în strada Vărănic, zona Schela Nouă, i-a fost stabilită apartenența la domeniul public și declararea acestuia ca fiind de utilitate publică;
1. faptul că în temeiul HCL nr. 215/28.07.2022, imobilul-teren în discuție a fost înscris în Cartea Funciară Nr. 69942 Drobeta-Turnu Severin, i s-a atribuit  N.C 69942, conform Extras de Carte Funciară nr.39255, din data de 12.10.2022;
1. dispozițiile art. 286 alin. (4) din O.U.G nr. 57/05.07.2019 privind Codul administrativ, conform cărora „domeniul public al comunei, al orașului sau al municipiului este alcătuit din bunurile prevăzute în anexa nr. 4, precum și din alte bunuri de uz sau interes public sau local, declarate ca atare prin hotărârea consiliului local, dacă nu sunt declarate prin lege ca fiind bunuri de uz sau interes public național sau județean”;
1. dispozițiile art. 289 alin. (5) din O.U.G nr. 57/05.07.2019 conform cărora „inventarul bunurilor care alcătuiesc domeniul public se atestă prin hotărâre a autorităţii deliberative a fiecărei unităţi administrativ-teritoriale”;	
1.  dispozițiile art. 289 alin.(9) din O.U.G  nr. 57/05.07.2019 privind Codul administrativ conform cărora „Proiectul hotărârii privind atestarea inventarului bunurilor care alcătuiesc domeniul public al unităţii administrativ-teritoriale se comunică şi ministerului cu atribuţii în domeniul administraţiei publice......”
      În speța de față este vorba despre imobilul-teren în suprafață de 1.095 mp, situat în intravilan, Municipiul Drobeta-Turnu Severin, strada Vărănic, FN, cartier Schela Nouă,  județul Mehedinți, N.C. 69942, cu următoarele vecinătăți: N – str. Vărănic, proprietate particulară, împrejmuit între pct. 2,3,4, gard sârmă; S – drum;  E – NC 55274, V – str. Vărănic( NC 63714), având o valoare de inventar de 146.920 lei, teren care are categoria de folosință curți-construcții. La momentul adoptării Hotărârii Guvernului nr.963/2002,  imobilul-teren nu a fost inclus în inventar. 

2. Analiza  economico-financiară

Actualizarea inventarului bunurilor care aparțin domeniului public al Municipiului Drobeta-Turnu Severin crează premisele demarării unor investiții bugetate prin diverse surse de finanțare care în mod cert vor contribui la crearea de noi locuri de muncă și la atragerea de venituri la bugetul local.

3. Legalitatea 
Susținerea proiectului din punct de vedere legal este fundamentată pe dispozițiile art. 286 alin.(4), art.289 alin.(5) și (9), cu trimitere la art.607 alin.(4) din Ordonanța de urgență a Guvernului nr. 57/05.07.2019 privind Codul administrativ, cu modificările și completările ulterioare.
În acest sens, în conformitate cu dispozițiile art.136 alin.(8) lit. b) din Ordonanța de urgență a Guvernului nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea atestării inventarului bunurilor care aparțin domeniului public al Municipiului Drobeta-Turnu Severin,  prin includerea în domeniul public al U.A.T. a imobilului-teren în suprafață de 1.095 mp, situat în intravilan, Municipiul Drobeta-Turnu Severin, strada Vărănic, FN, cartier Schela Nouă,  județul Mehedinți, N.C. 69942.
Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta-Turnu Severin.


   Director Direcția Patrimoniu,                           Șef Serviciu Administrare Terenuri,
                        Radu Lăpădat					         Felix Nuhaiu

